*****

ΚΑΝΟΝΙΣΜΟΣ (ΕΟΚ) αριθ. 3036/88 ΤΗΣ ΕΠΙΤΡΟΠΗΣ

της 30ής Σεπτεμβρίου 1988

για τροποποίηση του κανονισμού (ΕΟΚ) αριθ. 3143/85 για τη διάθεση, σε μειωμένη τιμή βουτύρου, παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,

Εκτιμώντας:

ότι ο κανονισμός (ΕΟΚ) αριθ. 3143/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2079/88 (4), εισήγαγε καθεστώς πωλήσεως σε μειωμένη τιμή βουτύρου παρεμβάσεως που προορίζεται για την άμεση κατανάλωση με τη μορφή συμπυκνωμένου βουτύρου·

ότι λαμβάνοντας υπόψη, αφενός, την κατάσταση της αγοράς και, αφετέρου, τη μείωση των δημοσίων αποθεμάτων βουτύρου, πρέπει να προσαρμοστούν οι μειώσεις των τιμών στις οποίες το βούτυρο πωλείται από τους οργανισμούς παρεμβάσεως στα πλαίσια του καθεστώτος αυτού·

ότι το άρθρο 13 του κανονισμού (ΕΟΚ) αριθ. 3143/85 προβλέπει ότι οι δαπάνες που προκύπτουν από το εν λόγω καθεστώς χρηματοδοτούνται σύμφωνα με τις διατάξεις που αναφέρονται στο άρθρο 4 παράγραφος 1 δεύτερο, τρίτο και τέταρτο εδάφιο του κανονισμού (ΕΟΚ) αριθ. 1883/78 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 2050/88 (6)· ότι θα πρέπει, από την 1η Οκτωβρίου 1988, να εξασφαλισθεί η χρηματοδότηση του καθεστώτος αυτού σύμφωνα με τους συνήθεις κανόνες χρηματοδοτήσεως·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3143/85 τροποποιείται ως ακολούθως:

1. Από την 1η Οκτωβρίου 1988, στο άρθρο 2 παράγραφος 1 το ποσό «265 ECU» αντικαθίσταται από το ποσό «240 ECU» και το ποσό «263 ECU» από το ποσό «238 ECU».

2. Από την 1η Οκτωβρίου 1988, το δεύτερο εδάφιο του άρθρου 13 αντικαθίσταται από το ακόλουθο κείμενο:

«Κατά παρέκκλιση από το άρθρο 6 παράγραφος 2 δεύτερο εδάφιο του κανονισμού (ΕΟΚ) αριθ. 2776/88 της Επιτροπής (*) το ποσό των απωλειών που προκύπτουν από τις αναλήψεις που αναφέρονται στο άρθρο 2 παράγραφος 4 τελευταίο εδάφιο που πραγματοποιούνται κατά τη διάρκεια του Σεπτεμβρίου 1988 αφαιρείται από τις δαπάνες που δηλώνονται σύμφωνα με το παράρτημα ΙΙ του κανονισμού (ΕΟΚ) αριθ. 3184/83 κατά 100 %.

(*) ΕΕ αριθ. L 249 της 8. 9. 1988, σ. 9.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Σεπτεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 110 της 29. 4. 1988, σ. 27.

(3) ΕΕ αριθ. L 298 της 12. 11. 1985, σ. 9.

(4) ΕΕ αριθ. L 184 της 15. 7. 1988, σ. 19.

(5) ΕΕ αριθ. L 216 της 5. 8. 1978, σ. 1.

(6) ΕΕ αριθ. L 185 της 15. 7. 1988, σ. 6.